Calvados

Calvados (14) is e departement van Vrankryk in de regio Normandië.

De streke is bekend vo zyn kortndrank calvados ip boasis van appelcider.
 Geschiedenisse 
't Departement wierd de 4e moarte 1790 binst de Fransche Revoluusje ipgericht, krachtns de wet van 22 december 1789, uut e dêel van de provinsje Normandië.

Achter d' overwinnienge van de g'allieerde in de Slag by Woaterloo (18 juni 1815) wierd 't departement bezet deur Pruussische troepn van juni 1815 toet november 1818.

De 6e juni 1944 landdn de g'allieerde strydkrachtn ip 't strange van de Boaie van de  Seine (Baie de la Seine): Slag van Normandië (Operoasje Overlord).
 Geografie 
Calvados grenst an de departementn Seine-Maritime in 't nôordôostn, Eure in 't ôostn, Orne in 't zuudn en Manche in 't westn. 't Nôordn is e kuststroke die grenst an 't Kanoal.

De belangrykste steedn van 't departement zyn: Caen, Hérouville-Saint-Clair, Lisieux, Bayeux, Vire, Ifs, Mondeville, Ouistreham, Falaise en Honfleur.

Inweuners van Calvados wordn Calvadosiens genoemd.